smcproject/ml-wiki-sentences huggingface dataset:
ഒരു അലങ്കാര മത്സ്യം ആണ് സയാമീസ് ഫൈറ്റർ മത്സ്യങ്ങൾ.
ബീറ്റ എന്ന പേരിലും ഇവ അറിയപ്പെടുന്നു.
ബീറ്റ സ്‌‌പ്ലെൻഡെൻസ് എന്ന് ആണ് ദ്വിപദനാമ നാമം.
ഇവ വളരെയേറെ പ്രശസ്തമായ ഒരു ശുദ്ധജല അലങ്കാര മത്സ്യം ആണ്.
ഈ മീനുകളുടെ വന്യ പുർവികരെ തായ്‌ലാന്റ് , മലേഷ്യ , കംബോഡിയ തുടങ്ങിയ രാജ്യങ്ങളിലാണ് കണ്ടു വരുന്നത്‌.
നിറയെ ചെടികൾ ഉള്ള കുളങ്ങൾ, സാവധാനം ഒഴുകുന്ന അരുവികൾ, നെൽപ്പാടങ്ങൾ, വെള്ളം കെട്ടി നില്ക്കുന്ന ചതുപ്പ് പ്രദേശങ്ങൾ തുടങ്ങിയ ഓക്സിജന്റെ അളവ് കുറഞ്ഞ വെള്ളമുള്ള പ്രദേശങ്ങൾ എന്നിവയാണ് ഇവയുടെ ആവാസകേന്ദ്രങ്ങൾ.
ഈ ജെനുസിന്റെ പേരിന്റ് ഉത്പത്തി ഇകാൻ ബെട്ടഹ് എന്ന തായ്‌ലാന്റ് തദ്ദേശീയ പദത്തിൽ നിന്നാണ്.
തായ്‌ ഭാഷയിൽ ഇവയെ പ്ലാ-കാട്‌ അല്ലെങ്കിൽ ട്രേ കരേം എന്നാണ് വിളിക്കുന്നത്, അർത്ഥം പോരാളി മത്സ്യം .
സാധാരണയായി പൂർണവളർച്ച എത്തിയവയ്ക്ക് 3 ഇഞ്ച്‌ വരെ ആണ് നീളം (വാൽ അടക്കം).
മനോഹരമായ ചിറകുകൾക്കും, നിറങ്ങൾക്കും ഇവ പ്രസിദ്ധം ആണെങ്കിലും ഇവയുടെ സ്വാഭാവിക നിറം മങ്ങിയ പച്ച അല്ലെകിൽ തവിട്ട് ആണ്.
വന്യ ജാതികൾക്ക് ചിറകുകൾക്ക് നീളവും വളരെ കുറവായിരിക്കും.
ഭംഗിയേറിയ ചിറകുകളും നിറങ്ങളും വർഷങ്ങളുടെ തിരഞ്ഞെടുത്തുള്ള ഇണചേർകലിന്റെ ഫലം ആണ്.
ശരിയായ രീതിയിൽ പരിപാലിക്കുകയും ഭക്ഷണം നൽകുകയും ചെയ്യുന്ന പക്ഷം ഇവ 2 വർഷം വരെ അക്വേറിയത്തിൽ ജീവിക്കുന്നു.
ചുരുക്കം ചിലവ 10 വർഷം വരെ ജീവിച്ചിട്ടുണ്ട്.
ഇവ ഗൌരാമി കുടുംബത്തിൽ പെട്ട മത്സ്യം ആണ്.
ബീറ്റാ എന്ന ജെനുസിൽ 50 ഓളം ഇനങ്ങൾ ഉണ്ടെങ്കിലും ഇവയിൽ ബീറ്റ സ്‌‌പ്ലെൻഡെൻസ് ആണ് അക്വേറിയ സൂക്ഷിപ്പുക്കാരുടെ പ്രിയപ്പെട്ട ഇനം.
ഉഷ്ണമേഖല പ്രദേശങ്ങളിൽ ഉള്ള മറ്റു മത്സ്യങ്ങളെ അപേക്ഷിച്ച് കുറച്ച് കൂടെ ചൂടുള്ള വെള്ളം ആണ് ഇവയ്ക്ക് ഇഷ്ടം ഏകദേശം 25-30 ഡിഗ്രി സെൽഷ്യസ്.
വായുവിൽ നിന്നു നേരിട്ടും ശ്വസിക്കാൻ സാധിക്കും എന്ന കാരണം കൊണ്ട് ഇവയെ പലപ്പോഴും ചെറിയ അക്വേറിയങ്ങളിൽ വളർത്താറുണ്ട്.
എന്നാൽ കുറഞ്ഞ അളവിൽ ഉള്ള വെള്ളം മിക്കപ്പോഴും പലവിധ രോഗങ്ങൾക്കും അത് വഴി മരണത്തിനും കാരണമാകാറുണ്ട്.
സയാമീസ് ഫൈറ്ററുകൾ ജലത്തിൽ കലർന്ന ഓക്സിജൻ കൂടാതെ വായുവിൽ നിന്നു നേരിട്ടും ശ്വസിക്കാറുണ്ട്‌ .
ഇതിനു ഇവക്ക് ലാബ്രിന്ത് എന്ന പ്രത്യേക അവയവം ഉണ്ട്.
ഇത് കൊണ്ട് തന്നെ ഇവയ്ക്ക് മലിന ജലത്തിലും ജീവിക്കാം എന്നും കാര്യമായ പരിചരണങ്ങൾ ഒന്നും വേണ്ട എന്നും ഒരു ധാരണ ഉണ്ട്.
എന്നാൽ സത്യത്തിൽ ഇപ്രകാരം സൂക്ഷിക്കുന്ന മത്സ്യങ്ങളിൽ ചിറകുകൾ പൂപ്പൽ വരാനും മറ്റ് രോഗങ്ങൾ പിടിപ്പെടാനും സാധ്യത ഏറെ ആണ്.
പ്രജനനം ഇണയെ ആകർഷിച്ച് കൂടിന് അടിയിൽ കൊണ്ട് വരുന്നു ഇവിടെ വെച്ച് പെൺ മത്സ്യം മുട്ടകൾ ഇടുന്നു ആൺ മത്സ്യം ബീജവും വർഷിക്കുന്നു One-day-old larvae (their yolk sacs have not yet been absorbed) in a bubble nest.
വായു കുമിളകൾ കൊണ്ട് നിർമ്മിച്ച കൂട്.
Piscinoodinium sp.
കാരണമാകുന്ന( velvet disease ),ബാധിച്ച 15ദിവസം പ്രായമായ മീൻകുഞ്ഞ്.
സ്വാഭാവികആവാസ വ്യവസ്ഥയ്ക്കു പുറത്ത് ജീവിക്കുന്ന മീൻകുഞ്ഞുങ്ങളുടെ മരണത്തിന് പ്രധാന കാരണമാണിത്.
വളരെ സങ്കീർണമായ പ്രജനന രീതി ആണ് ഇവയുടെത്.
അണ്ഡ-ബീജ സം‌യോജനം ശരീരത്തിന് പുറത്തു ആണ് സംഭവിക്കുന്നത്‌.
വായു കുമിളകൾ കൊണ്ട് കൂട് ഒരുക്കി ആണ് ഇവ മുട്ട ഇടുന്നത്.
പ്രജനനത്തിനു പ്രതേക സമയം ഇല്ല.
ജനിച്ച് ഏകദേശം എട്ടുമാസം കൊണ്ടാണ് ഇവ ലൈംഗിക പക്വത നേടുന്നത്.
ഈ സമയം മുതലാണ് പ്രജനന കാലം.
പ്രജനന സജ്ജമായ ആൺ മത്സ്യം ജലോപരിതലത്തിൽ വായു കുമിളകൾ കൊണ്ട്കൂട് ഒരുക്കുന്നു.
കുമിള കൂട് വെള്ളത്തിന്റെ ഉപരിതലത്തിൽ വീഴുന്ന ഇലയുടെ അടിയിലും മറ്റും നിർമിച്ച് കാണാറുണ്ട്.
കൂടൊരുക്കി കഴിഞ്ഞാൽ ഇണയെ ആകർഷിച്ച് കൂടിന് അടിയിൽ കൊണ്ട് വരുന്നു.
ഇവിടെ വെച്ച് പെൺ മത്സ്യം മുട്ടകൾ ഇടുന്നു.
ആൺ മത്സ്യം ബീജവും വർഷിക്കുന്നു.
അണ്‌ഡ-ബീജ സങ്കലനം നടക്കുന്നു.
താഴേക്ക് വീഴുന്ന മുട്ടകൾ ആൺ മത്സ്യം വായിൽ എടുത്തു കൊണ്ട് വന്ന് കൂട്ടിൽ നിക്ഷേപിക്കുന്നു.
ഇണ ചേരൽ കഴിഞ്ഞാൽ പെൺ മത്സ്യം മുട്ടകൾ തിന്നാൻ സാധ്യത ഉള്ളത് കൊണ്ട് തന്നെ ആൺ ഫൈറ്റർ പെൺ ഫൈറ്ററിനെ തുരത്തി ഓടിക്കുന്നു.
രണ്ടാം ദിവസം മുട്ടകൾ വിരിഞ്ഞു ഇറങ്ങുന്ന മത്സ്യകുഞ്ഞുങ്ങൾ രണ്ട് മൂന്ന് ദിവസത്തിനുള്ളിൽ കൂട് വിട്ട് പോകുന്നു.
ആൺ ഫൈറ്റർ ആണ് ഈ കാലയളവിൽ അത്രയും കൂടും കുഞ്ഞുങ്ങളെയും പരിപാലിക്കുന്നതും സംരക്ഷിക്കുന്നതും.
ഇവയുടെ വായ മുകളിലേക്ക് ആണ് തുറക്കുന്നത് കാരണം ജലോപരിതലത്തിൽ ആണ് ഇവ മിക്കവാറും ഭക്ഷണം കണ്ടെത്തുന്നത്.
മാംസ ഭോജികൾ ആണ് ഇവ.
കൂടിയ ഉപാപചയനിരക്ക് ഉള്ളത് കൊണ്ട് തന്നെ ഇടയ്ക്കിടെ ഭക്ഷണം കഴിക്കുക ആവശ്യം ആണ്.
വെള്ളത്തിൽ വീഴുന്ന പ്രാണികളെയും കീടങ്ങളെയും ഇവ ഭക്ഷണം ആക്കുന്നു.
കൊതുകിന്റെ കൂത്താടി എന്നിവ ആണ് മുഖ്യ ആഹാരം.
ഇങ്ങനെ പേര് വരാൻ കാരണം ഇവയുടെ ആക്രമണ വാസന നിറഞ്ഞ സ്വഭാവം ആണ്.
തന്റെ വാസസ്ഥലത്ത് മറ്റു ഒരു ഫൈറ്റർ മത്സ്യം വരുന്നത്‌ ഇവക്ക് തീരെ ഇഷ്ടമല്ല.
രണ്ടു ആൺ മത്സ്യങ്ങൾ തമ്മിൽ കണ്ടാൽ പിന്നെ രണ്ടിൽ ഒരാളുടെ ജീവൻ പോകുന്നത് വരെ ഇവ പോര് തുടരും.
മാംസഭോജി ആയതു കൊണ്ട് തന്നെ മറ്റു ചെറു മീനുകളെ ഇവ ആഹാരം ആക്കാറുണ്ട്.
വാലിനു വലിപ്പമേറിയ മറ്റു അലങ്കാരമത്സ്യങ്ങളുടെ കൂടെ പാർപ്പിക്കുകയാണെങ്കിൽ ചിലപ്പോൾ അവയുടെ വാല് കടിച്ചു മുറിക്കുന്ന സ്വഭാവവും കണ്ടു വരുന്നു.
പൊതുവേ വലിയ ഒരു മീൻ കൂട്ടത്തിൽ ശാന്ത സ്വഭാവി ആണെങ്കിലും ചിലപ്പോഴൊക്കെ മറ്റു മീനുകളെ അക്രമിക്കാറുണ്ട്.
പോരാട്ട ചരിത്രം
സയാം, മലയ നാടുകളിൽ (ഇപോഴത്തെ തായ്‌ലാൻഡ്‌ , മലേഷ്യ ) പത്തൊമ്പതാം നൂറ്റാണ്ട് മുതൽ തന്നെ പോരാട്ട മത്സരങ്ങൾക്കായി ഈ മത്സ്യങ്ങളെ പിടിച്ചു വളർത്തിയിരുന്നു.
വന്യ ജാതികൾ പരസ്പരം വളരെ കുറച്ചു നിമിഷങ്ങൾ മാത്രമേ പോരടിക്കുകയുള്ളു, മിക്കപ്പോഴും ഒരാൾ ഈ യുദ്ധത്തിൽ നിന്നും പിൻവാങ്ങുകയാണ് പതിവ്.
ഇണക്കി വളർത്തുന്ന ജാതികൾ പലപ്പോഴും പോരിനായി മാത്രം പ്രതേകമായി ഉരുത്തിരിച്ച് എടുത്തവയാണ്.
ഇവയുടെ പോരാട്ടങ്ങൾ മിക്കപോഴും ഏറെ സമയം നീണ്ടു നിൽക്കും.
ഇവിടെയും മികപ്പോഴും ഒരു മത്സ്യം പിൻവാങ്ങുന്നതു വരെ ആണ് മത്സരം.
വളരെ അധികം പണം വാതുവെയ്പ്പ് നടത്തുന്നു ഈ മത്സരങ്ങളിൽ.
ഒരു പരമ്പരാഗത മത്സരമായി ആണ് ഇതിനെ കണക്കാക്കുന്നത്.
എന്നാൽ മറ്റു ചില നാട്ടിൽ ഇത് മൃഗങ്ങളോടുള്ള ക്രൂരതയായി കാണുന്നു.
അതിനാൽ മിക്ക രാജ്യങ്ങളിലും ഇത് നിയമം മൂലം നിരോധിച്ചിട്ടുണ്ട്.
സയാമീസ് മത്സ്യങ്ങളെ ഉപയോഗിച്ചുള്ള പോരാട്ട മൽസരങ്ങളുടെ പ്രശസ്തി കണ്ട സയാം രാജാവ്‌ അതിന് അനുമതിപത്രം ഏർപെടുത്തുകയും, നല്ല പോരാട്ട മത്സ്യങ്ങളെ ശേഖരിക്കാനും തുടങ്ങി.
1840 ൽ സയാം രാജാവ്‌ തന്റെ കൈവശം ഉണ്ടായിരുന്ന അമുല്യമായ ചില സയാമീസ് മത്സ്യങ്ങളെ ഒരാൾക്ക് സമ്മാനിക്കുകയും അവ അയാൾ ഡോക്ടർ കാന്റൊരിനു കൈമാറുകയും ചെയ്തു.
9 വർഷം കഴിഞ്ഞു ഡോക്ടർ അവയെ വിവരിച്ച് കൊണ്ട് ലേഖനം എഴുതി മാക്രോപോഡസ് എന്ന് നാമകരണം ചെയ്യുകയും ചെയ്തു.
1909 ൽ പ്രശസ്ത ഇക്തിയോളജിസ്റ്റ് ചാൾസ് ടാററ് റീഗാൻ മാക്രോപോഡസ് എന്ന പേരിൽ വേറെ മത്സ്യ വർഗ്ഗം ഉണ്ടെന്ന് മനസ്സിലാകുകയും ഇണക്കി വളർത്തുന്ന സയാമീസ് ഫൈറ്റർ മത്സ്യങ്ങൾക്ക് ബീറ്റ സ്‌‌പ്ലെൻഡെൻസ് എന്ന് ദ്വിപദനാമ നാമം നൽകി.
മൃഗകളിലെ സ്വഭാവ ശാസ്ത്രം (ഏതോഓളജി) പഠനവിഷയം ആകിയ ശാസ്ത്രജ്ഞൻമാർ, പിന്നെ മൃഗ മനഃശാസ്ത്രജ്ഞൻമാർ (കംപരിടിവ്  സൈക്കോളജി) എന്നിവർ ഇവയുടെ ആക്രമണ സ്വഭാവം പഠന വിഷയം ആക്കിയിട്ടുണ്ട്.
അവലംബം തുടർ വായനക്ക് Simpson, M. J. A. (1968).
The display of the Siamese fighting fish Betta splendens .
Animal Behaviour Monographs, 1 , 1-73.
Thompson, T. (1966).
Operant and Classically-Conditioned Aggressive Behavior in Siamese Fighting Fish.
American Zoologist, 6 , 629-741 (doi:10.1093/icb/6.4.629).
http://www.bettatalk.com/how_bettas_spawn.htm Archived 2013-12-02 at the Wayback Machine .
പുറത്തേക്കുള്ള കണ്ണികൾ കവാടം: ജീവശാസ്ത്രം Betta splendens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
International Betta Congress New Facts of Betta Fish Archived 2013-12-20 at the Wayback Machine .
- "New Facts Betta of Fish" Betta Fish Home Archived 2012-11-08 at the Wayback Machine .
- The Unofficial Betta Fish blog Betta Fish Care How To Breed Bettas Bettas ഓപ്പൺ ഡയറക്റ്ററി പ്രൊജക്റ്റിൽ Italian Betta Association - The official website of Italian Association about Bettas and Anabantoids.
Betta Fish Merchandise Store - The Unofficial Betta Fish Merchandise Store ചിത്ര സഞ്ചയം ആൺ സയാമീസ് ഫൈറ്റർ പെൺ സയാമീസ് ഫൈറ്റർ
സയനോബാക്ടീരിയ ഇംഗ്ലീഷ് വിലാസം https://ml.wikipedia.org/wiki/Cyanobacteria
ബ്ലൂ ഗ്രീൻ ബാക്ടീരിയ, സയനോഫൈറ്റ, ബ്ലൂ ഗ്രീൻ ആൽഗ എന്നീ വിവിധപേരുകളിലറിയപ്പെടുന്ന സയനോബാക്ടീരിയ പ്രകാശസംശ്ലേഷണത്തിലൂടെ ഊർജ്ജം ഉത്പാദിപ്പിക്കുന്ന സ്വപോഷികളും ബാക്ടീരിയ ഫൈലത്തിലുൾപ്പെടുന്നതുമായ ജീവികളാണ്.
സയനോബാക്ടീരിയ എന്ന പദത്തിനർത്ഥം നീലനിറമുള്ള ബാക്ടീരിയ എന്നാണ്.
പൊതുവിൽ ഏകകോശജീവികളാണെങ്കിലും ഇവ പരസ്പരം കൂടിച്ചേർന്ന് ദൃഷ്ടിഗോചരമായ കോളനികൾ രൂപപ്പെടുത്തുന്നു.
ഓക്സിജൻ ഉപയോഗിച്ച് പ്രകാശസംശ്ലേഷണം നടത്തുന്നതിനുള്ള കഴിവ് പ്രകടിപ്പിച്ച ഇവ ഭൂമിയിൽ ജീവൻ ആവിർഭവിച്ച സമയത്തെ പുരാതന നിരോക്സീകരണസ്വഭാവമുള്ള അന്തരീക്ഷത്തെ ഓക്സീകരണസ്വഭാവമുള്ള അന്തരീക്ഷമായി മാറ്റി.
ഇത് ഭൂമിയിൽ ജൈവവൈവിധ്യത്തിനിടയാക്കുകയും ഓക്സിജൻ ഉപയോഗിക്കാൻ നിർവ്വാഹമില്ലാത്ത ചിലയിനം ജീവികളുടെ വംശനാശത്തിനും കാരണമായി.
എൻഡോസിംബയോണ്ട് സിദ്ധാന്തമനുസരിച്ച് യൂക്കാരിയോട്ടിക് പായലുകളിലും ഹരിതസസ്യങ്ങളിലും കാണപ്പെടുന്ന ഹരിതകണങ്ങൾ (Chloroplasts) സയനോബാക്ടീരിയയിൽ നിന്നാണ് രൂപപ്പെട്ടതെന്ന നിഗമനത്തിലെത്തുന്നു.
മിക്ക കരഭാഗങ്ങളിലും ജലത്തിലും ഇവയെ കാണാവുന്നതാണ്.
സമുദ്രങ്ങളിലും ശുദ്ധജലത്തിലും ചതുപ്പുപ്രദേശങ്ങളിലും മരുഭൂമികളിൽ പാറകൾക്കുപരി രൂപപ്പെടുന്ന താൽക്കാലിക ഈർപ്പഭാഗങ്ങളിലും അന്റാർട്ടിക്കിലെ പാറകളിൽപ്പോലും ഇവയെ കാണാം.
സയനോബാക്ടീരിയകൾ ജലോപരിതലത്തിൽ പൊങ്ങിക്കിടന്നുവളരുകയോ ജലോപരിതലത്തിൽ പ്രകാശസംശ്ലേഷണം പ്രകടിപ്പിക്കുന്ന ജൈവഫിലിമുകളായോ (biofilms) കാണപ്പെടുന്നു.
പാറകൾക്കുള്ളിലെ മിക്ക ആവാസങ്ങളിലും ഇവയെ കാണാവുന്നതാണ്.
(Endolithic ecosystem).
ലൈക്കൻ , സസ്യങ്ങൾ, ചില പ്രോട്ടിസ്റ്റകൾ , സ്പോൻജുകൾ എന്നിവയുമായി ചേർന്നുള്ള ആന്തരസിംബയോണ്ടുകളായി കാണപ്പെടുന്ന ഇവ ആതിഥേയശരീരത്തിനാവശ്യമായ ഊർജ്ജവും പ്രദാനം ചെയ്യുന്നു.
സ്ലോത്തുകളുടെ രോമപ്പുറത്ത് വർണ്ണരക്ഷ(?)(Camouflage) നൽകത്തക്കതരത്തിൽ ഇവ കാണപ്പെടുന്നുണ്ട്.
ശുദ്ധജലത്തിലും സമുദ്രജലത്തിലും പ്രകടമായും വിശാലമേറിയതുമായ ബ്ലൂമുകളായി (?) ഇവ നിലനിൽക്കുന്നു.
ഇത് ജലോപരിതലത്തിന് നീല കലർന്ന പച്ചനിറത്തിലുള്ള ആവരണം പ്രദാനം ചെയ്യുന്നു.
ഇവ വിഷകാരികളായതിനാൽ കണ്ടെത്തപ്പെട്ടാലുടൻതന്നെ വിനോദമേഖലകൾ അടച്ചുപൂട്ടാറുണ്ട്.
സമുദ്രജലത്തിൽ കാണപ്പെടുന്ന ഏകകോശ സയനോബാക്ടീരിയകളുടെ ശരീരത്തിലെ പ്രധാന പരാദങ്ങളാണ് സമുദ്രജലത്തിലെ ബാക്ടീരിയോഫേജുകൾ.
ഫൈലോജനറ്റിക് ബന്ധങ്ങൾ
സയനോബാക്ടീരിയ യൂബാക്ടീരിയയിലുൾപ്പെടുന്ന ഏകഫൈല (മോണോഫൈലറ്റിക് )വിഭാഗമാണ്.
പർപ്പിൾ ബാക്ടീരിയയോടും ഗ്രാം പോസിറ്റീവ് ബാക്ടീരിയയോടും ഇവ ബന്ധവും സാദൃശ്യവും കാണിക്കുന്നു.
ഒരു ഷെയേർഡ് പൊതുപൂർവ്വികജീവികളുടെ പിൻഗാമികളെയാണ് മോണോഫൈലറ്റിക് ടാക്സോൺ കൊണ്ട് സൂചിപ്പിക്കുന്നത്.
ഇത് അവയുടെ പരിണാമപരമായ പരസ്പരബന്ധങ്ങളേയും കാണിക്കുന്നു.
ഏറ്റവും വലുതും ഏറ്റവും വൈവിധ്യമേറിയതുമായ പ്രകാശസംശ്ലേഷക ബാക്ടീരിയകളാണിവ.
ഇവ പ്രോകാരിയോട്ടുകളാണ്.
ആകാരത്തിലും പ്രകൃതത്തിലും ഇവ വളരെയധികം വൈവിധ്യം കാണിക്കുന്നു.
1 മുതൽ 10 വരെ മൈക്രോണാണ് ഇവയുടെ വ്യാസം.
ഇവയുടെ കോശഭിത്തി ഗ്രാം നെഗറ്റീവ് സ്വഭാവത്തോടുകൂടിയതാണ്.
തെന്നിനീങ്ങുന്ന ചലനസ്വാഭാവവും അതിനുതകത്തക്ക സഞ്ചാരസംവിധാനവും ഇവയ്ക്കുണ്ട്.
ഫോട്ടോസിസ്റ്റവും ഹരിതകണവുമുള്ളതിനാൽ ഇവയ്ക്ക് യൂക്കാരിയോട്ടുകളോട് വളരെയധികം സാമ്യമുണ്ട്.
ഇവ ഓക്സിജൻ ഉപയോഗിക്കുന്ന പ്രകാശസംശ്ലേഷണം കാണിക്കുന്നു.
ഇവയ്ക്ക് ഇവ ജലത്തെ വിഘടിപ്പിച്ച് ഓക്സിജൻ ഉത്പാദിപ്പിക്കുന്നതിന് കഴിവുണ്ട്.
ഇവയിൽ ഹരിതകണവും ഇലക്ട്രോൺ ട്രാൻസ്പോർട്ട് വ്യവസ്ഥയും ഫൈക്കോബിലിസോം (Phycobilisome) എന്ന കണങ്ങളും തൈലക്കോയിഡ് സ്തരവും ചേർന്ന വ്യവസ്ഥയിൽ കാണപ്പെടുന്നു.
ഫൈക്കോസയാനിൻ (phycocynain) എന്ന വർണ്ണവസ്തുവും അതിൽ കാൽവിൻ ചക്രം വഴി ഉൾപ്പെടുത്തപ്പെട്ട കാർബൺഡൈ ഓക്സൈഡും കാണപ്പെടുന്നു.
ചുവന്ന ഫൈക്കോഎറിത്രിൻ എന്ന വർണ്ണവസ്തുവും ഇയിലുണ്ട്.
ഗ്ലൈക്കൊജനാണ് (കൂടാതെ cyanophycean starch ഉം) ഇവയിലെ സംഭൃതാഹാരം.
നൈട്രജൻ സ്ഥിരീകരണം അവലംബം
സയനോര ഫിലിപ്പ്
മലയാള ചലച്ചിത്ര രംഗത്തെ ഒരു പിന്നണിഗായികയാണ് സയനോര ഫിലിപ്പ് (ജനനം: മാർച്ച് 1, 1984).
2018-ൽ ജീൻ മാർക്കോസ് സംവിധാനം ചെയ്ത 'കുട്ടൻപിള്ളയുടെ ശിവരാത്രി' എന്ന ചിത്രത്തിലൂടെ സംഗീത സംവിധായികയായി അരങ്ങേറി .
1984 മാർച്ച് 1-ന് കണ്ണൂരിൽ ജനിച്ചു.
സെന്റ് തെരേസാസ് ആംഗ്ലോ-ഇന്ത്യൻ സ്കൂൾ, എസ്.എൻ. കോളേജ്, കണ്ണൂർ എന്നിവിടങ്ങളിലായിരുന്നു വിദ്യാഭ്യാസം.
സ്കൂൾ കാലം മുതൽക്ക് തന്നെ സംഗീതത്തിൽ കഴിവ് തെളിയിച്ച സയനോര ഗാനാലാപനത്തിൽ നിരവധി സമ്മാനങ്ങൾ നേടുകയുണ്ടായി.
ഫിസിക്കൽ ട്രെയിനറായ വിൻസ്റ്റൺ ആഷ്ലീ ഡിക്രൂസ് ആണ് ഭർത്താവ് .
2009 മേയ് 18-നായിരുന്നു ഇവരുടെ വിവാഹം.
ഈ ദമ്പതികൾക്ക്  സെന (Zena) എന്നു പേരായ ഒരു മകളുണ്ട്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് സയനോര ഫിലിപ്പ്
സയാമീസ് ഇരട്ടകൾ
ഭ്രൂണാവസ്ഥയിൽത്തന്നെ ശരീരം ഒട്ടിച്ചേർന്ന നിലയിൽ ജനിക്കുന്ന ഇരട്ടക്കുട്ടികളാണ് സയാമീസ് ഇരട്ടകൾ (Conjoined twins) .
ശരീരത്തിനുള്ളിലെ അവയവങ്ങൾ രണ്ടു കുട്ടികൾക്കും വെവ്വേറെയുണ്ടാവാം.
ഇങ്ങനെയെങ്കിൽ ഈ കുട്ടികളെ ശസ്ത്രക്രിയയിലൂടെ വേർപെടുത്താം.
വളരെ അപൂർവ്വമായി മാത്രമേ സയാമീസ് ഇരട്ടകൾ ജനിക്കാറുള്ളു.
ശരാശരി ഒരുലക്ഷത്തി ഇരുപതിനായിരത്തിന് ഒന്ന് എന്ന അംശബന്ധത്തിലാണ് ഇത്തരം ജനനം നടക്കുന്നത് .
എഴുപത് ശതമാനം ശിശുക്കളും ജനിച്ച ഉടൻ തന്നെ മരണപ്പെടുന്നു.
രക്ഷപ്പെടുന്നത് കൂടുതലും പെൺശിശുക്കളാണ് .
സസ്തനികളെക്കൂടാതെ മത്സ്യങ്ങൾ , ഉരഗങ്ങൾ , പക്ഷികൾ തുടങ്ങിയ ജീവികളിലും ഈ പ്രതിഭാസം കാണാറുണ്ട് .
ഗർഭധാരണത്തിന്റെ ആദ്യനാളുകുളി‍ലാണ് ഭ്രൂണം വിഘടിക്കുന്നത്.
ഇത് പൂർണ്ണമായി നടക്കാതെ വിഭജനം അവസാനിക്കുമ്പോഴാണ് സയാമീസ് ഇരട്ടകൾ ഉണ്ടാവുന്നത് .
ചിത്രശാല Conjoined brothers from Nuremberg Chronicle (1493).
Conjoined twin sisters from Nuremberg Chronicle (1493).
Larco Museum Collection Lima, Peru.
Chang and Eng Bunker, watercolor on ivory, 1835 or 1836 Grave of Eng and Chang Bunker near Mt. Airy, North Carolina Conjoined twin lambs അവലംബം ↑ ↑ http://www.scielo.br/scielo.php?pid=S1807-59322006000200013 script=sci_arttext ↑ http://emedicine.medscape.com/article/934680-overview ↑ http://emedicine.medscape.com/article/934680-overview ↑ http://www.nirbhayam.com/conjoined-twins-who-share-a-single-body-with-two-heads-cry-moments-after-being-born/
വീശിപ്പാള ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ഏപ്രിൽ മുതൽ തുടരുന്നു.
പാളകൊണ്ട് ഉണ്ടാക്കുന്ന വിശറിയാണ് വീശിപ്പാള (പാളവിശറി) .
പ്രധാനമായും കവുങ്ങിന്റെ പാളകൾ കൊണ്ടുള്ള വീശിപ്പാളയാണ് കണ്ട് വരുന്നത്.
വീസൽ പ്രോഗ്രാം ഇംഗ്ലീഷ് വിലാസം https://ml.wikipedia.org/wiki/Weasel_program
റിച്ചാർഡ് ഡോക്കിൻസ് 1986 ൽ എഴുതിയ ദി ബ്ലൈൻഡ് വാച്ച്മേക്കർ എന്ന പുസ്തകത്തിൽ അവതരിപ്പിച്ച ഒരു ചിന്താപരീക്ഷണമാണ് വീസൽ പ്രൊഗ്രാം (pron.: /ˈwiːzəl/)'.
പരിണാമ പ്രക്രിയയയുടെ തത്ത്വങ്ങൾ വെറും യാദൃച്ഛികതയിൽ നിന്ന് വ്യത്യസ്തമാണെന്ന് തെളിയിക്കുകയാണ് ഈ ചിന്താപരീക്ഷണത്തിന്റെ ഉദ്ദേശം.
ദി ബ്ലൈൻഡ് വാച്ച്മേക്കർ എന്ന പുസ്തകത്തിൽ അദ്ദേഹം ഇപ്രകാരമെഴുതി
പണ്ടാരോ പറഞ്ഞിട്ടുണ്ട് "ആവശ്യത്തിന് സമയം കൊടുത്താൽ ഒരു റ്റൈപ് റൈറ്ററിന്റെ ബട്ടണുകൾ അമർത്തി കളിച്ചു കൊണ്ടിരിക്കുന്ന കുരങ്ങന് ഒടുവിൽ ഷേക്സ്പിയറിന്റെ മുഴുവൻ കൃതികളും ഉല്പാദിപ്പിക്കാൻ കഴിയും" എന്ന്.
ഇവിടെ  "ആവശ്യത്തിന് സമയം കൊടുത്താൽ" എന്നത് ഈ ചിന്തയുടെ പ്രധാന ഘടകമാണ്.
ഷേക്സ്പിയറിന്റെ മുഴുവൻ കൃതികളെക്കാളും കുരങ്ങന്റെ ജോലി കുറച്ചു കൂടി എളുപ്പമാക്കാം.
ഉല്പാദിപ്പിക്കേണ്ടത് METHINKS IT IS LIKE A WEASEL എന്ന വാക്യമാക്കാം.
കുറച്ചു കൂടി കാര്യങ്ങൾ എളുപ്പമാക്കാൻ A മുതൽ Z വരെ അപ്പർകേസ് ലറ്റേഴ്സും  ഒരു സ്പേസ് ബാറും മാത്രമേ റ്റൈപ് രൈറ്ററിൽ ഉണ്ടാകാൻ പാടുള്ളൂ.
ഈ വാക്യം എഴുതാൻ കുരങ്ങന് എത്ര നേരം വേണം?
ഇത് വെറും യാദൃച്ഛികതയെ അവലംബിച്ചാണെങ്കിൽ ചിലപ്പോൾ പ്രപഞ്ചത്തിന്റെ പ്രായത്തിനെക്കാളും അനേകമിരട്ടി വർഷങ്ങൾ വേണ്ടിവരുന്നു.
തുടർന്ന് ഡോക്കിൻസ് സഞ്ചിത തിരഞ്ഞെടുപ്പിനുള്ള (cumulative selection) ഒരു മാതൃകയെപ്പറ്റി സംസാരിക്കുന്നു.
ഈ കുരങ്ങന്റെ സ്ഥാനത്ത് ഒരു കമ്പ്യൂട്ടർ പ്രോഗ്രാമാണെന്ന് കരുതുക.
ഈ കമ്പ്യൂട്ടർ കുരങ്ങന്റെ പ്രവൃത്തിയിൽ ഒരു പ്രധാന മാറ്റം വരുത്തുന്നു.
കുരങ്ങൻ ഏതെങ്കിലും 28 അക്ഷരങ്ങളുള്ള ഒരു വാക്യമെടുക്കുന്നു.
എന്നിട്ട് ഇതിനെ ഒരു ചെറിയ ശതമാനം മാറ്റം വരാനുള്ള സാധ്യതയോടെ ആവർത്തിച്ചാവർത്തിച്ച് കോപ്പി ചെയ്യുന്നു.
കോപ്പി ചെയ്തതിന് ശേഷം പ്രൊഗ്രാം കോപ്പി ചെയ്ത വാക്യത്തിനെ പരിശോധിക്കുന്നു.
METHINKS IT IS LIKE A WEASEL എന്ന വാക്യത്തോട് ഏറ്റവും സാമ്യമുള്ള വാക്യമെടുത്തു പ്രക്രിയ വീണ്ടും തുടരുന്നു.
ഡോക്കിൻസ് ഇതുണ്ടാക്കാനുള്ള കോഡ് ഗ്രന്ഥത്തിൽ നൽകിയിട്ടില്ലെങ്കിലും, അദ്ദേഹമെഴുതിയ വിശദീകരണത്തിൽ നിന്ന്, ഈ പ്രോഗ്രാം ഉണ്ടാക്കാനുള്ള ആൽഗൊരിതം ഇപ്രകാരമെഴുതാം.
28 അക്ഷരം നീളമുള്ള ഒരു അക്ഷരശൃംഖല എടുക്കുക ഉദാ : " AABCDEFGHIJKLMNOPQRSTUVWXYZZ" ഈ അക്ഷരശൃംഖലയുടെ  ഒരോ അക്ഷരത്തിനും പകരം ഒരു റാൻഡം  അക്ഷരം വരാൻ 5% സാധ്യതയുള്ള നൂറ് കോപ്പി ഉണ്ടാക്കുക.
ഒരോ അക്ഷരശൃംഖലയും "METHINKS IT IS LIKE A WEASEL" എന്ന വാക്യവുമായി താരതമ്യം ചെയ്യുക.
ശരിയായ സ്ഥാനത്ത് വരുന്ന ഓരോ അക്ഷരത്തിനും ഒരു മാർക്ക് സ്കോർ നൽകുക.
നൂറ് ശതമാനം സ്കോർ കിട്ടുമ്പോൾ (അതായത് വാക്യം  "METHINKS IT IS LIKE A WEASEL" എന്നാവുമ്പോൾ) നിർത്തുക നൂറ് ശതമാനം സ്കോർ കിട്ടിയില്ലെങ്കിൽ ഏറ്റവും കൂടുതൽ സ്കോർ കിട്ടിയ വാക്യം എടുത്തു പ്രക്രിയ വീണ്ടും ആവർത്തിക്കുക.
ഇവിടെ റാൻഡം അക്ഷരം വരാനുള്ള സാധ്യതയുടെ ശതമാനം വളരെ പ്രധാനമാണ്.
മാറാനുള്ള സാധ്യതയുടെ ശതമാനം  കൂടുതലാണെങ്കിൽ സാമ്യമൊത്തു വരുന്ന വാക്യങ്ങൾ വീണ്ടും നശിക്കാനുള്ള (degenerate) സാധ്യതയുണ്ട്.
സഞ്ചിത തിരഞ്ഞെടുപ്പ് ജീവശാസ്ത്രത്തിൽ
സഞ്ചിത തിരഞ്ഞെടുപ്പും കേവല യാദൃച്ഛികതയും തമ്മിലുള്ള പ്രധാന വ്യത്യാസം യാദൃച്ഛികതയിൽ മാറ്റങ്ങൾക്ക് ഒരു പ്രത്യേക ലക്ഷ്യമില്ല എന്നതാണ്.
സഞ്ചിത തിരഞ്ഞെടുപ്പിൽ ലക്ഷ്യത്തിനോട് കൂടുതൽ സാമ്യമുള്ള മാറ്റങ്ങൾ നിലനിൽക്കുകയും മറ്റുള്ളവ ജീവിയുടെ മരണത്തോടെ നശിച്ചുപോവുകയും ചെയ്യും.
കൃത്രിമമായ സഞ്ചിത തിരഞ്ഞെടുപ്പിൽ ആ പ്രക്രിയയെ നിയന്ത്രിക്കുന്ന വ്യക്തിയാണ് ഏതൊക്കെ മാറ്റങ്ങൾ അഭികാമ്യമാണെന്ന് തീരുമാനിക്കുന്നത്.
ജീവജാലങ്ങളുടെ പരിണാമത്തിൽ survival of the fittest എന്ന മാനദണ്ഡമാണ് ഏതൊക്കെ മാറ്റങ്ങളാണ് അഭികാമ്യം എന്ന് തീരുമാനിക്കുന്നത്.
ഇതും കാണുക ജനിതക അൽഗോരിതം റിച്ചാർഡ് ഡോക്കിൻസ് അവലംബം Dawkins, R. (1986) The Blind Watchmaker Oxford University Press.
പുറത്തേക്കുള്ള കണ്ണികൾ Many examples of Weasel programs in various computer languages The Weasel Applet (the "weasel program" written in Java)
വീർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Veer_(2010_film)
അനിൽ ശർമ സംവിധാനം ചെയ്ത് 2010-ൽ പുറത്തിറങ്ങിയ ഇന്ത്യൻ ഇതിഹാസ ആക്ഷൻ യുദ്ധ ചലച്ചിത്രമാണ് വീർ .
മിഥുൻ ചക്രവർത്തി , ജാക്കി ഷ്രോഫ് , സൽമാൻ ഖാൻ , സൊഹൈൽ ഖാൻ, സറീൻ ഖാൻ എന്നിവർ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നു.
അവാർഡുകളും നോമിനേഷനുകളും 2011 സീ സിനി അവാർഡ് നാമനിർദ്ദേശം – മികച്ച നവാഗത നടി – സറീൻ ഖാൻ 3rd മിർച്ചി സംഗീത അവാർഡുകൾ നാമനിർദ്ദേശം – Lyricist of The Year – ഗുൽസാർ for "Surili Akhiyon Wale" അവലംബം പുറം കണ്ണികൾ വീർ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് വീർ (ചലച്ചിത്രം) ബോക്സ് ഓഫീസ് മോജോയിൽ നിന്ന് വീർ (ചലച്ചിത്രം) Veer (2010 film) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വീർ ലോറിക് ഇംഗ്ലീഷ് വിലാസം https://ml.wikipedia.org/wiki/Veer_Lorik
ബീഹാറിലെയും കിഴക്കൻ ഉത്തർപ്രദേശിലെയും ഭോജ്പുരി നാടോടിക്കഥകളുടെ ഭാഗമാണ് വീർ ലോറിക്ക് .
ചിലപ്പോൾ ലോറികയൻ എന്നുമറിയപ്പെടുന്നു.
എസ്.എം. പാണ്ഡേ, ഇത് അഹിർ ജനതയുടെ രാമായണമായി കണക്കാക്കുന്നു.
കിഴക്കൻ ഉത്തർപ്രദേശിലെ അഹിറിന്റെ ഇതിഹാസത്തിലെ ഒരു ദിവ്യ കഥാപാത്രമാണ് വീർ ലോറിക്.
ഉത്തർപ്രദേശിലെ സോൻഭദ്രയിൽ സോൻ നദിയുടെ തീരത്തു സ്ഥിതി ചെയ്യുന്ന വീർ ലോറിക് സ്റ്റോണിൽ ഒരു പ്രണയകഥ അടങ്ങിയിരിക്കുന്നു.
സോൻ നദിയുടെ തീരത്ത് മൊലഗത്ത് എന്ന രാജാവ് ഭരിക്കുന്ന അഗോരി എന്നൊരു രാജ്യമുണ്ട്.
അദ്ദേഹം വളരെ നല്ല രാജാവായിരുന്നിട്ടും, മെഹ്‌റ എന്ന യാദവനോട് അസൂയപ്പെട്ടു.
കാരണം അവൻ ശക്തനാണ്.
മെഹ്‌റ രാജാവിന്റെ ഭരണത്തെക്കുറിച്ച് ശ്രദ്ധിക്കുന്നില്ല, മാത്രമല്ല തന്റെ പ്രദേശത്ത് സ്വന്തമായി ജീവിക്കുകയും ചെയ്യുന്നു.
മൊലഗത്ത് മെഹ്‌റയെ ഒരു ചൂതാട്ട വിരുന്നിലേക്ക് ക്ഷണിക്കുന്നു: അതിലെ വിജയി രാജ്യം ഭരിക്കും എന്നായിരുന്നു നിർദ്ദേശം.
മൊലഗത്തിന്റെ നിർദ്ദേശം മെഹ്‌റ അംഗീകരിക്കുന്നു.
രാജാവിന് എല്ലാം നഷ്ടപ്പെടുന്നു.
രാജ്യം ഉപേക്ഷിച്ച് അദ്ദേഹം പടിഞ്ഞാറോട്ട് നീങ്ങുന്നു.
രാജാവിന്റെ ദയനീയാവസ്ഥ കണ്ട ബ്രഹ്മാവ് ഒരു സന്യാസിയുടെ വേഷത്തിൽ അദ്ദേഹത്തിന്റെ മുമ്പിൽ പ്രത്യക്ഷപ്പെടുകയും ചൂതാട്ടത്തിനായി കുറച്ച് നാണയങ്ങൾ നൽകുകയും ചെയ്യുന്നു.
ആ നാണയങ്ങൾ ഉപയോഗിച്ച് കളിച്ചാൽ തന്റെ ഭരണം തിരിച്ചുവരുമെന്ന് ഉറപ്പുനൽകി.
രാജാവ് അനുസരിച്ചു, വിജയിച്ചു.
മെഹ്‌റ ആറ് തവണ തോറ്റു, ഗർഭിണിയായ ഭാര്യയടക്കം എല്ലാം ചൂതാട്ടം നടത്തി.
ഏഴാം പ്രാവശ്യം ഭാര്യയുടെ ഗർഭപാത്രവും നഷ്ടപ്പെട്ടു.
എന്നാൽ രാജാവ് മെഹ്‌റയോട് ഔദാര്യം കാണിക്കുന്നതായി തോന്നി.
ഗർഭസ്ഥ ശിശുവിനെപ്പോലും നഷ്ടപ്പെടുത്തുന്ന മെഹ്റയെ മൊലഗത്ത് വീണ്ടും വെല്ലുവിളിക്കുന്നു.
ഒരു മകൻ ജനിച്ചാൽ പിന്നെ കുതിരാലയത്തിൽ പണിയെടുക്കുമെന്ന് മൊലഗത്ത് പ്രഖ്യാപിക്കുന്നു; മകളാണെങ്കിൽ, അവളെ രാജ്ഞിയുടെ സേവനത്തിൽ നിയമിക്കും.
മെഹ്‌റയുടെ ഭാര്യ മഞ്ജരി എന്ന പെൺകുട്ടിക്ക് ജന്മം നൽകുന്നു.
ഇത് കണ്ടെത്തിയ രാജാവ് മഞ്ജരിയെ കൊണ്ടുവരാൻ മൊലഗത്ത് ഒരു പട്ടാളക്കാരനെ അയച്ചു.
മെഹ്‌റയുടെ ഭാര്യ അവളെ അയയ്‌ക്കാൻ വിസമ്മതിക്കുകയും മഞ്ജരി വിവാഹിതയാകുമ്പോൾ ഭർത്താവിനെ കൊന്ന് മഞ്ജരിയെ കൊണ്ടുപോകാമെന്ന് രാജാവിന് സന്ദേശം അയയ്‌ക്കുകയും ചെയ്യുന്നു.
മൊലഗത്ത് സന്ദേശം സ്വീകരിക്കുന്നു.
അതിനാൽ, മഞ്ജരിക്ക് വിവാഹശേഷം രാജാവിനെ തോൽപ്പിക്കാൻ കഴിയുന്ന ഒരു കമിതാവിനെ കണ്ടെത്താൻ മഞ്ജരിയുടെ മാതാപിതാക്കൾ ആകാംക്ഷയിലായിരുന്നു.
മഞ്ജരി തന്റെ മാതാപിതാക്കളോട് ബല്ലിയ എന്ന സ്ഥലത്ത് പോയി യാദവ് ലോറിക് എന്ന ആളെ കണ്ടെത്താൻ ആവശ്യപ്പെട്ടു.
മെഹ്‌റ ലോറിക്കിന്റെ വീട്ടിലേക്ക് പോകുന്നു.
മഞ്ജരിയെ വിവാഹം കഴിക്കാൻ ലോറിക്ക് അരലക്ഷത്തോളം ആളുകളുമായി വിവാഹത്തിന് വരുന്നു.
അവർ നദീതീരത്ത് എത്തിയപ്പോൾ, ലോറിക്കിനോട് യുദ്ധം ചെയ്യാനും മഞ്ജരിയെ പിടിച്ചെടുക്കാനും രാജാവ് തന്റെ സൈന്യത്തെ അയച്ചു.
ലോറിക്ക് യുദ്ധത്തിൽ പരാജയപ്പെട്ടതായി തോന്നി.
ഒരു അസാധാരണ പെൺകുട്ടിയായ മഞ്ജരി വീർ ലോറിക്കിന്റെ അടുത്ത് ചെന്ന് അഗോരി കോട്ടയ്ക്ക് സമീപം ഗോതാനി എന്നൊരു ഗ്രാമമുണ്ടെന്ന് അവനോട് പറയുന്നു.
ആ ഗ്രാമത്തിൽ ഒരു ശിവക്ഷേത്രമുണ്ടെന്നും അവിടെ ചെന്ന് ദൈവത്തോട് പ്രാർത്ഥിച്ചാൽ വിജയം തനിക്കായിരിക്കുമെന്നും അവൾ അവനോട് പറയുന്നു.
ലോറിക് മഞ്ജരി പറഞ്ഞതുപോലെ ചെയ്യുകയും യുദ്ധത്തിൽ വിജയിക്കുകയും ചെയ്യുന്നു.
അങ്ങനെ ഇരുവരും പരസ്പരം വിവാഹം കഴിച്ചു.
ഗ്രാമത്തിന്റെ ഉമ്മറപ്പടിയിൽ നിന്ന് പുറപ്പെടുന്നതിന് മുമ്പ് മഞ്ജരി ഒരു കല്ല് ലോറിക്കിന് സമ്മാനിക്കുകയും രാജാവിനെ കൊല്ലാൻ ഉപയോഗിച്ച അതേ വാൾ കൊണ്ട് മുറിക്കാൻ പറയുകയും ലോറിക് അത് രണ്ട് കഷണങ്ങളായി തകർക്കുകയും ചെയ്യുന്നു.
വീർ ലോറിക് സ്റ്റോൺ യഥാർത്ഥ പ്രണയത്തിന്റെ അടയാളമായി അവിടെ നിർത്തുകയും ചെയ്തു.
ഇന്ത്യയിലെ അഹിർ ക്ഷത്രിയരുടെ ദേശീയ ഇതിഹാസം എന്നാണ് എസ് എം പാണ്ഡെ ഇതിനെ വിശേഷിപ്പിച്ചത്.
പാരമ്പര്യം വീർ ലോറിക് പ്രതിമ, ബന്ദിഹുലി, ബഹേരി (ദർഭംഗ) 1970-ൽ, ലോറിക്കിന്റെ പേരിൽ "ലോറിക് സേന" എന്ന പേരിൽ ഒരു ജാതി അധിഷ്ഠിത മിലിഷ്യയും സ്ഥാപിക്കപ്പെടുകയും ബീഹാറിൽ പ്രവർത്തിക്കുകയും ചെയ്തു.
വീർ അഹിർ, 1924-ൽ ഹോമി മാസ്റ്റർ സംവിധാനം ചെയ്ത ഒരു ഇന്ത്യൻ നിശ്ശബ്ദ സിനിമ.
അവലംബം ↑ ↑ ↑ ↑ ↑ ↑ ↑ ↑ കൂടുതൽ വായനയ്ക്ക് Grierson, George A. “The Birth of Lōrik (Magahi Text).”
Bulletin of the School of Oriental Studies, University of London, vol.
5, no. 3, 1929, pp. 591–599.
JSTOR, www.jstor.org/stable/607355.
Accessed 8 Jan. 2021.
വീഴുമല വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വീഴുമല (അഥവാ വീണമല) പാലക്കാട്‌ ജില്ലയിൽ ആലത്തൂരിനും (തെക്കും) ചിറ്റിലംചേരിക്കും (വടക്കും) ഇടയിൽ കിഴക്ക്‌ പടിഞ്ഞാറായി നീണ്ട്‌ കിടക്കുന്ന 3-4 കി.
മി. നീളമുള്ള ഒരു മലയാണ്.
ഇടതൂർന്ന വനവും ഒട്ടേറെ ഔഷധസസ്യങ്ങളും കാട്ടുജീവികളും ഉണ്ടായിരുന്ന, വനം വകുപ്പിന്റെ കീഴിലുണ്ടായിരുന്ന ഈ മല കാലക്രമേണ അനധികൃത കയ്യേറ്റത്തിന്‌ വിധേയമായി.
വനം ചുരുങ്ങി ഇപ്പോൾ മൊട്ടക്കുന്നുകളും സ്വകാര്യ റബ്ബർ പ്ലാന്റേഷനും കാണാം.
വീഴുമലയുടെ കിഴക്കെ അറ്റം ഉയരം കുറവും പടിഞ്ഞാറെ അറ്റം ക്രമേണ ഉയരം കൂടിയുമാണ്‌.
ഈ മലയുടെ ഏറ്റവും ഉയരം കൂടിയ ഭാഗത്ത്‌ വലിയ രണ്ട്‌ പാറകളുണ്ട്‌.
രണ്ട്‌ പാറയുടെയും ഇടക്ക്‌ ഒരു വലിയ വിടവും കാണാം.
നീണ്ടുകിടക്കുന്ന വീഴുമലക്ക്‌ കേട്ടുകേൾവിയുള്ള ഒരു ഐതിഹ്യമുണ്ട്‌.
പണ്ട്‌ സീതാദേവിയെ രാവണന്റെ അടുക്കൽനിന്നും വീണ്ടെടുക്കുന്നതിനായി രാമലക്ഷ്മണന്മാർ ഹനുമാന്റെയും വാനരസേനയുടെയും സഹായത്തോടെ ലങ്ക ആക്രമിച്ച്‌ യുദ്ധം ചെയ്തപ്പോൾ, രാവണന്റെ പുത്രനായ ഇന്ദ്രജിത്ത്‌ ദിവ്യമായ നാഗാസ്ത്രം പ്രയോഗിക്കുകയും നാഗാസ്ത്രത്തിന്റെ ദിവ്യശക്തിയാൽ രാമലക്ഷ്മണന്മാർ അടക്കം പലരും ബോധമറ്റ്‌ യുദ്ധക്കളത്തിൽ വീഴുകയും ചെയ്തു.
ചേതനയറ്റ്‌ കിടക്കുന്ന ഇവരെ ഉടനെ ഉയിർത്തെഴുന്നേൽപ്പിക്കാൻ ഒരു മാർഗ്ഗമേയുള്ളൂ - ജാംബവാൻ നിർദ്ദേശിച്ചു.
കൈലാസപർവ്വതനിരകളിലെ ഋഷഭാദ്രി മലയിൽ കണ്ടുവരുന്ന വിവിധ അപൂർവ്വ ഔഷധസസ്യങ്ങൾ പിഴിഞ്ഞെടുത്ത സത്ത്‌ ഉടൻ വേണം.
ജാംബവാന്റെ ഉപദേശപ്രകാരം അപൂർവ ഔഷധസസ്യങ്ങളായ മൃതസഞ്ജീവനി, വിശല്യകരണി, സന്താനകരണി, സുവർണകരണി എന്നിവ തേടി ഹനുമാൻ ഹിമാലയ പർവ്വതനിരകളിലേക്ക്‌ പറന്നു.
അവിടെയെത്തിയ ഹനുമാൻ ഔഷധസസ്യങ്ങളുടെ പേര്‌ മറന്നതുകാരണം ഏതാണെന്നറിയാതെ ആ ഔഷധസസ്യങ്ങൾ സ്ഥിതിചെയ്തിരുന്ന ഋഷഭാദ്രി മലയെ അടിയോടെ പൊക്കി തന്റെ കൈയ്യിലേന്തി ലങ്കയിലെ യുദ്ധക്കളത്തിലേക്ക്‌ പറന്നു.
യാത്രാമദ്ധ്യേ കൈയ്യിലേന്തിയ ദിവ്യമലയുടെ ചെറിയ ചില ഭാഗങ്ങൾ അടർന്നു പല ഭാഗത്തായി വീണുവെന്ന്‌ പുരാണങ്ങളിൽ പരാമർശം.
അങ്ങനെ ഹനുമാന്റെ കൈയിൽ നിന്നും അടർന്നു വീണ ഒരു ചെറിയ മലയാണ്‌ "വീഴുമല" യെന്ന് ഐതിഹ്യം.
ഈ വീഴുമലയിൽ പണ്ട്‌ നിറയെ ഔഷധസസ്യങ്ങൾ കാണപ്പെട്ടിരുന്നു.
പല ആയുർവേദശാലക്കാരും ഇവിടെ നിന്നും ഈ ഔഷധസസ്യങ്ങൾ ശേഖരിച്ചിരുന്നു.
വീഴുമലക്ക് 400 മീറ്ററോളം ഉയരമുണ്ട്.
ഇപ്പോഴും ഔഷധസസ്യങ്ങൾക്ക് കുറവൊന്നുമില്ല.
വീഴുമല വീണത് തലകീഴായി ആയിരുന്നുവെന്നും, അതു കൊണ്ട് മറ്റ് പ്രദേശങ്ങളിൽ ലഭിക്കുന്ന ഔഷധസസ്യങ്ങളുടെ വേരിന്റെ സ്ഥാനത്ത് ഇവിടത്തെ സസ്യങ്ങളുടെ ഇല / ചില്ല ഉപയോഗിച്ചാൽ മതിയാവുമെന്നും ഒരു ഐതിഹ്യമുണ്ട്.
വീഴുമലയിൽ ഉള്ള പുരാതന ക്ഷേത്രം ഹനുമാന്റേത് തന്നെയാണ്.
കൂടാതെ ജൈനസംസ്കാരത്തിന്റെ കുറേ ശേഷിപ്പുകൾ ഇപ്പോഴും ഇവിടെ കാണാൻ കഴിയുമെന്ന് ശ്രുതിയുണ്ട്.
വീഴുമലയുടെ താഴ്വാരയിൽ നാരായണ ഗുരുകുലം എന്ന് അധികം ആരാലും അറിയപ്പെടാത്ത ഒരു ആശ്രമം ഉണ്ട്.
ഗുരു നിത്യ ചൈതന്യ യതിയും, തപോവൻ മഹാരാജും ഒക്കെ ഇവിടത്തെ സന്ദർശകരായിരുന്നത്രേ.
(തപോവൻ മഹാരാജ് - സ്വാമി ചിന്മയാനന്ദന് ദീക്ഷ കൊടുത്തയാൾ - ജനിച്ചത് വീഴുമലയുടെ താഴ്വരയിൽ തന്നെയുള്ള മുടപ്പല്ലൂർ എന്ന ഗ്രാമത്തിലാണ്).
ആലത്തൂർ സിദ്ധാശ്രമം സ്ഥാപിച്ച ശ്രീ ബ്രഹ്മാനന്ദ സ്വാമി ശിവയോഗിയുടേ പ്രഥമ ശിഷ്യൻ ആയിരുന്ന ജടഭരത സ്വാമികളും നാരായണ ഗുരുകുലവുമായി ബന്ധപ്പെട്ട് പ്രവർത്തിച്ചിരുന്നു.
വീഴുമലയിൽ മഴക്കാലത്ത് നല്ല ഭംഗിയുള്ള ചില വെള്ളച്ചാട്ടങ്ങൾ ഉണ്ടാവാറുണ്ട്.
ജൂണ്-ജൂലൈ മാസങ്ങൾ ആണ് മലകയറ്റത്തിനു പറ്റിയ സമയം.
വീശുവല ഇംഗ്ലീഷ് വിലാസം https://ml.wikipedia.org/wiki/Cast_net വീശു വല,കുട്ടനാട്ടിലെ  ഒരു തോട്ടിൽ നിന്നും , ആലപ്പുഴ
ചെറു മത്സ്യങ്ങൾ മുതൽ  വലിയ മത്സ്യങ്ങളെ വരെ പിടിക്കാൻ ഉപയോഗിക്കുന്ന വലയാണ് വീശുവല എന്ന് പറയപ്പെടുന്നത്.
ചെറിയ കണ്ണികൾ ഉള്ള വല മുതൽ വീശുവലകൾ ലഭ്യമാണ്.
5 മുഴം മുതൽ 11 മുഴം വരെ നീളമുള്ള വലകൾ ഉണ്ട്.
കരയിൽ നിന്നും വള്ളത്തിൽ നിന്നും ഈ വല ഉപയോഗിച്ച് മീനിനെ പിടിക്കാൻ സാധിക്കും.
ചിത്രശാല വീശു വല,കുറ്റൂർ തോടിൽ നിന്ന്(പുഴയ്ക്കൽ പുഴ), തൃശ്ശൂർ ബ്രസീലിൽ നിന്ന് ഇറ്റലിയിൽ നിന്ന് അവലംബം പുറത്തേക്കുള്ള കണ്ണി Cast net എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിശുവല എറിയുന്നതെങ്ങനെ യൂട്യൂബിൽ.
വീസ്ബാഡൻ ഇംഗ്ലീഷ് വിലാസം https://ml.wikipedia.org/wiki/Wiesbaden
ജർമ്മനിയിലെ ഒരു നഗരവും ഹെസ്സെ സംസ്ഥാനത്തിന്റെ തലസ്ഥാനവുമാണ് വീസ്ബാഡൻ (Wiesbaden; ജർമ്മൻ ഉച്ചാരണം: [ˈviːsˌbaːdn̩] ( listen ) ).
ഫ്രാങ്ക്ഫർട്ട് , മൈൻസ്, വീസ്ബാഡൻ, ഡർമ്സ്റ്റാഡ്ട് എന്നീ നഗരങ്ങൾ ഉൾപ്പെട്ട ഫ്രാങ്ക്ഫർട്ട്-റൈൻ-മൈൻ മേഖല ജർമ്മനിയിലെ മൂന്നാമത്തെ വലിയ മെട്രൊപൊളിറ്റൻ മേഖലയാണ്.
ചൂട് നീരുറവകൾക്ക് പ്രശസ്തമാണ് വീസ്ബാഡൻ.
വീസ് എന്ന വാക്കിന് മൊട്ടക്കുന്നു് എന്നും ബാഡൻ എന്ന വാക്കിന് കുളി എന്നുമാണ് ജർമ്മനിൽ അർത്ഥം.
ജർമ്മനിയിലെ പത്താമത്തെ സമ്പന്നമായ നഗരമാണ് വീസ്ബാഡൻ.
വീൻ (നദി) ഇംഗ്ലീഷ് വിലാസം https://ml.wikipedia.org/wiki/Wien_(river)